Source: http://sporttim.ro/tag/play-off-liga-zimbrilor
Timestamp: 2019-07-18 01:21:54+00:00

Document:
Ultimele stiri despre play-off Liga Zimbrilor - sporttim.ro
Arhiva etichetelor: play-off Liga Zimbrilor
Poli caută să intre de azi în vacanță, pe Milcov, fie și fără Fenici, îndoliat
Zi de miercuri în care campioana Dinamo și Potaissa Turda mai pot face acasă un pas spre titlu respectiv spre obținerea locului 3, după victoriile în deplasare la debutul finalelor mare și mică, la Constanța respectiv CSM București - între timp proaspătă câștigătoare a Challenge Cup, dar și în care alb-violeții Politehnicii Timișoara pot intra oficial în vacanța competițională. Strict în cazul încă unui succes în deplasare, în cel de-al doilea meci după sistemul ”două victorii din trei jocuri”, în Vrancea, unde câștigau ediția campaniei în curs a Cupei României. Bănățenii au 1-0 la partide cu CSM Focșani 2007 dar și absențe înaintea revanșei pe care moldavii și-o doresc ca spargere a gheții în cele cinci încleștări directe din acest sezon. Dacă o vor obține, o a treia partidă decisivă pentru locul 7 va fi necesară miercurea viitoare pe Bega...
Publicat în Handbal	| Etichete Cristian Fenici, CSM Focșani - Poli Timișoara, handbal masculin, înoliat, play-off Liga Zimbrilor	| Lasă un comentariu
Poli pierde la Călărași și coboară în disputele pentru locurile 7-8 în ierarhia finală, cu CSM Focșani 2007
Egali joi după-amiază acasă ai liderului AHC Dobrogea Sud, handbaliștii Timișoarei au resimțit în această seară la Călărași atât urmările intensității duelului cu constănțenii cât și absențele din efectiv în cele două partide disputate la un interval de nici 75 de ore cu tot cu călătoria spre sud-estul țării, cedând ritmul pe mijlocul reprizei I prin primirea a 5 goluri la rând după un început în avantaj, fără a mai egala ulterior situația: 33-30 (16-12). În consecință, AHC Dunărea, care aborda meciul de la ora 19 cu un punct avans față de ”violeți” după ce fructifica și joi avantajul terenului propriu prin a știrbi șansele lui CSM București la prinderea finalei, și-a asigurat astfel prezența în întâlnirile pentru locurile 5-6, bănățenii fiind nevoiți să tragă cel mult la locul 7. De fapt, încă înaintea rundei finale din seriile patrulater din play-off, de miercuri, ordinea ierarhică în grupe a fost definitivată, păstrate fiind întocmai clasările după sezonul regular, semn că punctele din oficiu înaintea celor 6 etape au avut un rol major, chiar decisiv.
Publicat în Handbal	| Etichete Dunărea Călărași - Poli 33-30, Filip Marjanovic, Gabriel Bujor, play-off Liga Zimbrilor, Poli - CSM București, Poli - CSM Focsani	| Lasă un comentariu
Poli egalează la final a treia oară și periclitează planurile liderului AHC Dobrogea Sud, căruia îi ciuntește punctajul maxim: 22-22 (10-13)
Numele Politehnicii și culorile alb-violet îi obligă pe handbaliștii Timișoarei, care le onorează cu fiecare ocazie prin caracteristici definitorii precum spiritul de sacrificiu și ardoarea de a nu se lăsa cu nici un chip, fie și conduși uneori mai tot meciul. Fenici și colegii săi au meritul de a juca de fiecare dată încrezători până la capăt, rețetă ce i-a făcut protagoniști a numeroase partide cu final nerecomandat cardiacilor, suspans garantat, dar mai ales de a avea capacitatea să-i examineze sever pe aspiranții la locuri mai înalte. Astfel, după ce la finele returului, pe 3 aprilie, i-au pus la punct pe cei de la CSM București, 27-17, doborându-i de pe locul 2 în favoarea dinamoviștilor, astăzi de la ora 16 i-au ciuntit punctajul maxim în play-off fruntașei AHC Dobrogea Sud, prin a o egala de 3 ori fără a o conduce, remiză de astă dată în favoarea ”Municipalului” din capitală, chit că în ambele cazuri ”violeții” n-au avut foloase ierarhice de tras: 22-22 (10-13) cu constănțenii.
Publicat în Handbal	| Etichete Cristian Fenici, Kevic, Pero Milosevic, play-off Liga Zimbrilor, Poli - Dobrogea Sud 22-22, Sundovski	| Lasă un comentariu
Șuntată de arbitri în primul sfert de oră și rămasă rapid fără Dragas, Poli pierde la CSM București și în mare măsură cursa spre finala mică: 25-22 (12-7)
miercuri 24 apr. 2019, de webmaster
Rămasă încă după unicul gol egalizator fără masivul inter marcator Dragas, accidentat la deschiderea contului violet, 1-1, în condițiile în care bănățenii nu mai pot conta oricum în restul sezonului pe Sadoveac, lovit și el, și șuntată de arbitri în primul sfert de oră al deplasării de la 17:30, cât să-i fie tăiat elanul, SCM Politehnica a fost condusă permanent în sala ”Rapid” de CSM București, și la 7 goluri diferență, pierzând totodată în mare măsură și oportunitatea de a mai face rocadă în clasamentul din play-off cu cei din capitală, de-acum net mai bine poziționați pentru a prinde finala mică: 25-22 (12-7).
Publicat în Handbal	| Etichete CSM București - SCM Politehnica 25-22, handbal masculin, Marjanovic, Pero Milosevic, play-off Liga Zimbrilor, Pribanic	| Lasă un comentariu
Redresată înaintea pauzei, Poli se desprinde clar
miercuri 17 apr. 2019, de webmaster
Începutul a fost mai greu în primul meci acasă din play-off, numai Marjanovic înscriind în primele 10 minute, o dată de la 7 metri, pe când AHC Dunărea Călărași de 6 ori, dar odată ce SCM Politehnica a marcat de 4 ori în 5 minute pentru a prelua în premieră conducerea, din minutul 22, nici n-a mai privit înapoi. Din contră, s-a desprins și la 7 goluri, avantaj deținut de 4 ori în triumful fără Marius Sadoveac, lovit: 31-26, la pauză 14-12.
Publicat în Handbal	| Etichete Filip Marjanovic, handbal masculin, Milos Dragas, Milos Orbovic, play-off Liga Zimbrilor, Poli - Dunărea Călărași 31-26	| Lasă un comentariu
”Vrem să câștigăm toate meciurile de acasă”. Poli, prim joc în ”Constantin Jude” în play-off, de la ora 17 cu AHC Dunărea Călărași. Juniorii 2, calificați în finale
După ce la inaugurarea seriei patrulater din play-off a avut parte de cea mai grea partidă dintre cele 6 ale acestei grupe, în deplasare la liderul din Constanța, pe care a pierdut-o, formația handbaliștilor alb-violeți debutează astăzi și acasă în întrecerea locurilor 1, 3, 5 și 7 conform ierarhiei la finele returului, în compania dunărenilor de care au fost devansați cu numai un punct după retur. Pe hârtie, cel mai facil examen dintre aceleași șase, galben-albaștrii din Călărași având pe de altă parte tot 2 principali marcatori în topul celor mai prolifici 10 din actuala ediție a Ligii Zimbrilor dar și cei mai mulți convocați, cinci, în efectivul de 19 al României pentru ”dubla” de săptămâna trecută cu Lituania.
Publicat în Handbal	| Etichete Dragoș Soare, Gabriel Bujor, Lituania - România 24-23, play-off Liga Zimbrilor, Sadoveac, SCM Politehnica - Dunărea Călărași	| Lasă un comentariu
Poli are numai de câștigat în cursa după medalii și în Liga Zimbrilor
joi 4 apr. 2019, de webmaster
Numai o victorie în plus să fi avut handbaliștii Politehnicii în această campanie în care au suferit cele mai puține eșecuri în sezonul regular, atât și nimic mai mult, și ar fi demarat faza play-off de pe locul 2 în grupa patrulater a ocupantelor pozițiilor pare după retur, cu 4 puncte. Iată deci cât de mare a fost echilibrul de forțe pe parcursul celor 26 de etape tur-retur în cursa pentru treapta a patra, nu mai puțin de 4 echipe fiind comasate pe două puncte în zona 4-7! Iar ”violeții” au remizat cu fiecare din ele, acasă cu Potaissa și Steaua, respectiv la Călărași, semn că orice s-ar fi putut întâmpla. Au sfârșit însă de puțin ultimii în acest ”careu”, pe 7, urmând a porni astfel tot ultimii și fără punct din oficiu în seria mai grea a trupelor de pe poziții impare, ceea ce le rezervă în schimb un statut ce le-ar putea servi psihologic, neavând nimic de pierdut.
Publicat în Handbal	| Etichete Dobrogea Sud - SCM Politehnica Timișoara, Pero Milosevic, play-off Liga Zimbrilor	| 1 comentariu
duminică 15 apr. 2018, de webmaster
joi 29 mart. 2018, de webmaster

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM